Masakan Aceh

Masakan Aceh adalah masakan Urang Aceh di Sumatra, Indunisia. Masakan ngini banyak dipinandui urang di Indunisia. Panjaja Arab, Persia, wan India umpat mampangaruhi makanan di Aceh tagal rasa sudah maubah bantuk asalnya. Bumbu nang rancak ditambahi ka dalam masakan Aceh rancak ditamui jua di masakan India wan Arab, kaya tipakan, sahang, katumbar, janar, cangkih, kayu manis, kardamum, wan adas. Banyak makanan Aceh nang dimasak duwa kari atawa santan, nang biasanya gasan mamasak daging kaya hadangan, daging sapi, daging kambing, daging biri-biri, iwak, atawa ayam. 

 Daptar makanan Aceh 

 Bumbu 
 Asam sunti, sabuting bumbu nang diulah matan buah bintang wan uyah.

 Makanan nang diulah 
 Ayam tangkap, ayam nang dibanam tradisiunal nang dihidangkan lawan dadaunan kaya daun salam wan daun pandan nang diiris halus wan disanga karing.
 Gulai, masakan kari nang baisi bahan utamanya nangkaya ayam, daging kambing, daging sapi, daging biri-biri, macam-macam nangkaya paparutan, iwak wan makanan laut, wan jua sayuran kaya daun gumbili wan nangka mantah.
 Gulai ayam, kari ayam.
 Gulai kepala ikan, kari kapala iwak.
 Kanji asyura, bubur nang diulah matan gandum.
 Kanji rumbi, bubur baras, nang mahirip lawan bubur ayam.
 Ketupat, nasi nang dipundut dalam wadah babantuk gagatas matan daun nyiur.
 Keumamah, masakan iwak Euthynnus affinis atawa Katsuwonus pelamis.
 Kuwah beulangong, kari daging biri-biri atawa kambing.
 Kuwah eungkôt yèe, gulai hiu nang dimasak pakai ramuan wan bumbu nang spasial, kaya daun salam wan daun limau purut.
 Kuwah iték, kari itik.
 Kuwah pliëk-u, masakan kaya gulai nang dimasak pakai minyak, balinju, kacang panjang, kacang cina, daun kastila, daun gumbili, patikala, umbut paring, siput, wan rarampah.
 Kuwah hundang, kari hundang.
 Martabak, adunan ruti nang dibanam, bahanu diisi lawan daging sapi wan kalkun.
 Martabak aceh, martabak gaya Aceh, nang bantukannya kaya ruti canai wan dihidangkan lawan kari.
 Masam keu'euëng, hidangan barasa masam wan padas.
 Mi aceh, masakan mi padas nang banyak babumbu.
 Mi caluk, masakan mi nang dihidangkan lawan saus padas kandal nang diulah matan balinjan, sahang atau saus lumbuk, santan, kacang cina, dihiasi lawan bawang habang, bawang putih, sarai wan daun limau, wan dihidangkan wan tatakan sayuran, bilungka diiris wan karupuk.
 Mi kari, masakan mi barasa kari.
 Mi rebus, masakan mi bajarang nang dimasak pakai gaya Aceh.
 Nasi biryani, masakan nasi babau harum gaya Aceh nang dimasak atawa dihidangkan lawan daging biri-biri, ayam, sayuran atawa kari iwak.
 Nasi goreng aceh, nasi nang disanga mamakai bumbu kaya mi aceh.
 Nasi gurih, nasi nang dimasak dalam santan wan bumbu.
 Nasi kari, hidangan nasi nang dihidangkan lawan kari.
 Roti cane, roti lipih nang kada baragi lawan karaknya nang balapis, disanga di rinjing lawan minyak wan dihidangkan lawan kari.
 Roti jala, hidangan nang rancak nang kaya rinda marga cara diulahnya wan biasanya dihidangkan lawan hidangan kari.
 Sambai asam udeuëng, hundang asam wan padas.
 Sate matang, parian sati nang diulah matan daging kambing.
 Sie reuboh, masakan bakuah matan daging sapi atawa hadangan babumbu.

 Papuluran 

 Apam, wadai tradisiunal matan adunan bajarang nang diulah matan galapung baras, santan, ragi wan gula habang, biasanya disajikan lawan nyiur baparut.
 Bhoi, wadai Aceh.
 Keukarah, wadai tradisiunal nang diulah matan campuran galapung wan santan nang dibantuk kaya sarang burung.
 Meuseukat, wadai kayak dudul nang diulah matan kanas.
 Pulôt, wadai tradisiunal nang diulah matan nasi lakatan wan janar.
 Roti tisu, ruti nang talipih lagi matan roti canai.
 Timphan, wadai sumapan nang diulah matan galapung beras, pisang wan santan.

 Minuman 

 Kupi aceh, kupi tradisiunal Aceh.
 Kupi gayo, kupi nang diulah matan kupi arabica.
 Kupi sanger, kupi nang diulah matan kupi hirang, susu wan gula.
 Kupi tarik, kupi nang di banam lawan margarin wan gula, nang di manisakan lawan susu wan ditarik gasan manyiramnya.
 Tih tarik, minuman tih susu panas.

 Album gambar 

 Itihi jua 

 Masakan Indunisia
 Daptar masakan Indunisia
 Urang Aceh
 Masakan Melayu
 Masakan Minangkabau

 Jujuhutan 

Tumbung:Masakan Indunisia
Tumbung:Masakan Aceh